bavarian-nlp/barwiki-20250801 huggingface dataset:
Schariwari

A Schariwari (aa Charivari) is a Schmuckkettn, de uaspringli nua vo de Mannsbuida zua Ledahosn trogn worn is. De Kettn is meist aus Suiba und dro henga oft Minzn, Grandeln undsoweida. Inzwischn trogn a Deandl und Weibaleit a Schwariwari zua Tracht. De Schmuckkettn is moast aus massivm Suiba oda sejtana vasuibat und dro henga Berlockn (Edlstoana, Gejdstickln (Minzn, Medaillen), Hornscheim (Grandeln), Kimmara (vakimmate Hirsch- oda Rehgweih), Viechpfotn, Daxbort, Zehnd vo jogdborn Viechan undsoweida.
Traditionej weads vo Monna am Hosntial vo da Ledahosn trogn. S Scharivari deant ois Schmuck oda ois Talisman fia a eafoigreiche Jogd und wor fia de Bauan a wertvois Statussymbol. Woarscheinle is s Schariwari aus ana Uhrnkettn entstandn, de wo am Knopfloch vo da Trochtnwestn festgmocht wor und wo vo Zeit za Zeit mid vaschiedanan Trophejn droghengt worn san. A Schariwari hod ma ned kaffa kina, sondan hextns vaschenga, s is vo Generation za Generation vaeabt worn. S gibt uaoide Schariwaris, wo an Wert vo iwa 10.000 € ham.
De Schariwaris san zua Zeit wieda in Mode kema und wead vo imma mea Trochtlan in ganz Bayern und driwa ausse eigfiat und wiedabelebt.
Etymologie.
Dees Wort is in napoleonischa Zeit in an boarischn Sprochraum kema. Es kimmt iwa s provenzalisch-franzesische charivari ausm middllateinischen: caribaria = Duacheinanda, vom griachisch karābaría = Kopfschmerz, Varucktheit, Kotznmusi. Im Boarischn hods nem "Schmuckkettn" friara aa no "Kotznmusi" bedeidd.
Trivia.
Aus Kiachseeon bei Minga kimmt a Folkrockband de in Mundart singt und de se a Schariwari nennt.
Fotznhobe

Da Fotznhobe oda da Fotzhobl oda de Fotzorgl (Siidtiroul) is a Musiginschtrument, des wo midm Mai blosn wead. Dr Nom setzt se zom aus Fotz(n) (Gfries, Mai, Lätschn, Schnautzn, [dt. "Mund"] ) und Hobe [dt. "Hobel"] wega da Hi- und Herbewegung de ma domid voam Mai mocht. Auf Deitsch hoasst de Fotzorgl Mundharmonika.
De Technik dahinta.
Da Fotznhobe is a handlichs Inschtrument in dem da Ton in kloane Kanäle an na Mettoizung entschtenga. Ma blost oda saugt und kriagt jeweis an andan Ton. Je noch dem wia ma an Mund spitzt ko ma an Meaklang oda sogor an oanzelna Ton spuin.
Eisotzgebiet.
Da Fotznhobe wead in da Voiksmusi hauptsächle do eigsetzt wo ma koane schwaara Inschtrument midnemma koo oda mog, oiso sowo wia beim Wandan.
Ganz bsondas meng dean den Fotznhobe de amerikanischen Bluesmusika, ma ko na aba aa im weidan Sinn zu de tipisch boarischn Musikinschtrumente dazuazain.
Aa wea zu da Mundorgl oda zu da Voiksmusi koan Bezug had, kennd gwis den viallaecht bekanntesten Einsatz vom Fotznhobe: Im Fuim „Spiel mir das Lied vom Tod“ besorgt des Instrument mid da Melodie „Keep your lovin’ brother happy“ de Spannung bis zum Schluss und spuit direkt de Hauptroin.
Vasiona.
Es gibt zwoa Variantn:
Weihnochtn

Weihnochtn (dt.: Weihnachten) is a kristliche Festzeid, wo de Gebuat van Jesus gfeiad wead und a profane Festzeid fia Ned-Kristn.
Weihnochtn is zamma mid Ostan as wichtigsde Fest van Kristndum. De Weihnochtszeid fongd om Heiling Omd (24. Dezemba) o und gähd bis zan 6. Jenna (Heilige Drei Kini). De via Wocha vua Weihnochtn hossn Advent.
De Weihnochtszeid hod ned nua kristliche Wuazln. Um de Zeid hods in Eiropa aa scho vuam Kristndum Festl gem, beispuisweis as Julfest.
Zan Brauchdum vo Weihnochtn ghean heit vua oim: Weihnochtsgschenke, Weihnochtsessn, Weihnochtsbaam, Kristmess und Weihnochtsliada.
Porzellan-Manufaktur Nymphenburg

De Porzellan-Manufaktur Nymphenburg, genau gsogt de "Staatliche Porzellan-Manufaktur Nymphenburg A. Bäuml GmbH &amp; Co. KG", befindd se im Schloss Nymphenburg z Minga und produziat seit 1754 kinstlarisch hochweatigs Porzellan.
A grossa Feadara vo da Manufaktur wor Ludwig I., wo vui Aftreg vagem hod. Seit 1975 is de Manufaktur vom Bayerischen Freistaat anan Wittelsbacha Ausgleichsfonds vapochtet. Im Schloss Nymphenburg is aa s Porzellanmuseum (Sammlung Bäuml) untabrocht. Fiarungen duach de Manufaktur san noch Voaomejdung meglich.
Eadäpfe

Da Eadopfe (Solanum tuberosum), Meazoih: Eadäpfe, aa Grundbian oda Eadbian (dt.: Kartoffel), is a Nutzpflaunzn, de wos zua Famülie vau de Nochttschottngwäx gheat. Im boarischn Sprochbrauch vastäht ma unta Eadäpfen vua oim de Knoin, de wos unta da Eadn woxt. Desweng hoassns a Ead-Äpfen.
De Eadäpfen san es viatwichtigste Noahrungsmittl vau da Wöd.
Botanik.
Es had owa sae(n Zaed braucht, bis das si duach etla Experimenta und Gsetza, z. B. bae de Preissn, und voa ollm wega de schlechtn sandign Ägga duat und wega dem unguatn Klima andaschtwo da Anbau vo de Eadäpfe duachgsetzt had. De eascht wissnschaftlich Beschraewung vo da Kardoffe iwahaubd findt man guad hundat Joa noch da Entdeckung vo Amerika baem C. Clusius in saena "Rararum Plantarum historia" ("Gschichd vo de söjtanarn Pflanzn". Do lest ma: 
„Z London hab is kaufft, duach den längan Vozug (wae auf Wean häd i's bringa wojn) hands dafajt, bevoa das i's in d Ead hab stegga kinna. Ob in da Antike de Pflanzn bekannt gwesn is, woasi ned, desweng gib koas(n griachischs oda lataenischs Woat o(n. De Spania hoassns Batatn, etla Kamotn oder Amotn, a boa aa "Ajes", wenn's aara weng an Untaschiad dazwischn gibt; und es war de Batatnwuazz vöj zoata und süassa. Gessn weads vo de Aenhaemischn söjwa entweda grea(n oda 'kocht. Jetz gheads bae de Spanier zu de Schmankal weng saena Süassn und Zoated, voaraus wenn mas unta da Aschn brat und wenn ma de aissare dinne Rindn weggaduad und wenn mas dana(ch in Schaebm schnaedt und mid a weng an Wei(n und a boa Drepfal Rousnwossa und a Bris Zugga issd. Oa(n gibt's, de wia's mot Öj, Esse und Soez essn wöjnd, und ma findt oa(n, de wia de frischn Wiazz kochte und a(bghaetlte mid Zugga a(bschmeggan und aufhebm. Owar aa un'kochte riachd de Wuazz, wenn's zum Dafajn o(nfangd und wenn ma se mid'm Messa schnaedt, noch Rousn.“
Oanschloifa

Oanschloifa, aa Oahwuam oda estr. aa Uankräula san a Oadnung vo de Insektn, se kean za de Fluginsektn.
Friara hod ma de Viecha buifarisiad und ois Medizin fia Taubheit und Oahnkrankheitn vawend. Heid duad ma des nimma. Sei Nam kimd voum lateinischn auricula (vo "auris", Oa). Oanschloifa san fian Menschn ned gfeahle, seine Zanga brauchda zan Jong vo gloane Insektn, aa za Fliaglentfoitung und za Vatieidigung. Ind Oahn vo de Menschn zwickda neda, wias ofd dazäid wead.
Da Nam Oahwuam wead ofd vo "Eahwuam" owagleit, wei de Hintazang wiara Nodleah ausschaugd. As "Wuam" kimmt vo seina wuamähnlichn Gschdoid. Vo Region za Region sogd ma andasda zan Oawuam, i sog Oanschloifa.
Blochan

A Blochan, aa Blochad oda Ploo (dt. "Plane", engl. "blanket, cover") is a Obdeckung mid ana Randvasteakung zan Festmocha.
Uaspringle worn de Blochan aus an grobn Leinduach, es gibt etzad aa Blochan aus Plastik. A jede grässane Folie ko heint Blochan gnennt wean.
Owendung.
Blochan san wedafest, hoidn lang, san flexibe vawendbor und kina leicht wieda zammaglegt und glogad wean. Se kostn a vui wenga ois wia beispuisweis a festa Aufbau af an Wogn.
Se wean zua Befestigung sowia ois Sicht-, Regn-, und Sunnaschutz vawendt. Gnuzt weans ois Wognafbau, ois Doch ba Cabrios, ois Regnschutz af Baustejn, ois Wind- und Wedaschutz af Schinakln, fia Zejdt und Tipis, ois Markisn oda Sunnaschiam af Terrassn. Se wean aa ois Weabeblochan vawendt und so weida.
Es gibt ogsogde Designa, de wo damid Doschna mocha.
Linux-libre

Linux-libre (boarisch: Linux-frei) is a Vasion vom Linux-Kernel de nua aus freia Software bstäid.
In Linux-libre wean alle Binärblobs (Teile de ned ois Quellcode zua vafigung san oda a proprietäre Lizenz ham) entfernt. De Vasionsnumman san de gleichn wia vom normala Linux-Kernel.
Gschichtn.
Seit 1996 akteptiern de Entwickla vom Linux-Kernel zum eigna Code a Binärblobs, seitdem is da ned freie Teil vo Linux imma gressa woan. 2006 ham dann de easchtn Entwickla vo gNewSense ogfangt de binären Teile mid find-firmware und gen-Kernel vom Kernel zua entferna. De Distribution BLAG GNU/Linux hod de mid da entfernung dea Blobs weida gmocht und hod 2007 de easchte Vasion vo Linux-libre (2.6.24) Vaöffentlicht.
Oachkatzlschwoaf

Des Word Oachkatzlschwoaf is a sogenanntes Schibboleth und monad "Eichhörnchenschweif". Es is a sprachliche, bayrische Bsonderheit und is erst nach langem Üben von Nichtbayern / Österreicher auszusprechen.
Valencia

Valéncia (deitsch [vaˈlɛn(t)si̯a]; spanisch []; valencianisch: Valéncia [], deitsch vaoidt: "Valentz") is oane Groußstod im estlichn Tei Spanien.
Dieter Reiter

Da Dieter Reiter (* 19. Mai 1958 in Roa am Lech) is a deitscha Kommunoipolitika (SPD). Ea is seit dem 1. Mai 2014 ois Nochfoiga vom Christian Ude Obabiagamoasta vo da boarischn Landeshauptstod Minga.
Im Netz.
Infos übern Dieter Reiter bei da Website da Stadt Minga
Bbou

Bbou, aa Michael Honig oda Boarischa Bou gnannt, is a "songwriter" vo Amberg, der sei Liada af Obapfölzisch schreim tout.
Gschicht.
Michael Honig tout scho seit 2004 singa, und hout si entschlossn, noudem a's eascht af Houchdeitsch vasoucht ghobt hot, af Obapfölzisch zum singa. Des mocht a ejtzad abbl no, und dafir hout a 2018 an "Dialektpreis Bayern", 2024 an Literatur Förderpreis vo Beratzhausen krejgt. Z'eascht wollt a rapper sa, oba heint kimmert's erm a bissl wenga wos fi'r'a Label ma erm gübt. 
Seit 2016 lou't Bbou beim Münchna Wöltmusik-Label "Out Here Records" (hoißt sou vüll wej "Dou drass Afzeichnunga") sei Liada publiziern. 2023 is mit sam nein Album "Grod Schey Is" durch Deitschland tourt.
Musikstil.
Bbou kummt ass'm Mundart-Rap/HipHop. Efter kumma dem seine Ideen ass sam Umföld.
Magdalena Martullo-Blocher

gack gack gack hosässässää Magdalena Martullo-Blocher, Magdalena Martullo-Blocher und nochmals Magdalena Martullo-Blocher! Gack gack gack Bääää!